open-index/open-wikipedia-markdown huggingface dataset:
Olavi Virta (elokuva)

**Olavi Virta** on vuonna 2018 ensi-iltansa saanut Timo Koivusalon ohjaama ja käsikirjoittama elämäkertaelokuva, joka perustuu laulaja Olavi Virran elämään. Elokuvan pääosassa nähdään Lauri Tilkanen nuorena Olavi Virtana ja vanhempaa Olavi Virtaa näyttelee Raimo Grönberg.

*Olavi Virta* sai ensi-iltansa 5. lokakuuta 2018.

## Rooleissa

## Vastaanotto

*Helsingin Sanomien* Pertti Avola kirjoitti elokuvan toistavan useimpien Timo Koivusalon elokuvien virheet niin, ettei yli kaksituntista tarinaa ole kovin mielenkiintoista katsoa. Hänestä päähenkilön ainoiksi ominaisuuksiksi jäävät laulaminen ja ryyppääminen, eikä ryyppäämisellekään anneta muita syitä kuin ajan tapa.

*[[Apu (lehti)|Apu]]*-lehden Valtteri Mörttinen ei myöskään nähnyt elokuvassa juuri muuta hyvää kuin runsaan alkuperäislevytysten käytön: ”Hahmot ovat onttoja ja väkinäisesti näyteltyjä. Dialogi on hiomatonta ja teennäistä. Kalusteet näyttävät aidoilta, mutta ihmiset eivät. Katsoja pysyy läpi elokuvan äärimmäisen tietoisena siitä, että katsoo esitystä, ja sen vuoksi huumori ei naurata eivätkä vastoinkäymiset itketä.”

Myös *[[Film-O-Holic.com]]*-elokuvasivuston Juha Rosenqvist piti elokuvan parhaana antina musiikkiesityksiä ja muuta huolella tehtyä ajankuvaa sekä Martti Suosalon roolityötä Reino Helismaana.

Elokuva sai teattereissa noin 150&nbsp;000 katsojaa.

## Lähteet
Diwanit Bugale

**Diwanit Bugale** on Dan Ar Brazin ja L'Héritage des Celtesin esittämä kappale, joka edusti Ranskaa vuoden 1996 Eurovision laulukilpailussa Norjan Oslossa.

Kappale sijoittui Euroviisuissa 23 maan joukosta sijalle 19. 18 pisteellä. 

## Lähteet
Antti Ronkainen (lentopalloilija)

**Antti Ronkainen **(s. 11. elokuuta 1996) on suomalainen lentopalloilija. Hän on kotoisin Kuusamosta ja pelipaikaltaan yleispelaaja. Ronkainen on pelannut ammattilaisurallaan Suomen lisäksi Saksassa, Sveitsissä, Ranskassa ja Belgiassa. Hän on ollut Suomen miesten lentopallomaajoukkueen kapteeni kesästä 2023 lähtien ja voitti kesällä 2025 lentopallon Kultaisen liigan mestaruuden. 

Ronkainen debytoi kahden Napapiirin Palloketuissa 1-sarjassa pelaamansa kauden yhteydessä Mestaruusliigassa marraskuussa 2015 Ettan paidassa (8 liigapeliä). Ettassa Ronkainen pelasi sen jälkeen kolme täyttä kautta ennen siirtymistään Saksan Bundesliigaan. Keväällä 2023 Ronkainen oli voittamassa Saksan lentopallomestaruutta Berlin Recycling Volley kanssa. Jo aiemmin kaudella 2022-2023 hän juhli Saksan Cupissa sekä Saksan Supercupissa Berlinin riveissä mestaruutta.

Kaudella 2018–2019 hänet valittiin Mestaruusliigan tähdistökentälliseen.

## Lähteet
Liikepankki Oy

**Liikepankki Oy** (ruots. **Kommersbanken Ab**) oli turkulainen liikepankki, joka perustettiin vuonna 1916.

Perustamisen takana olivat varsinaissuomalaiset liikemiehet apteekkari Knifsundin johdolla. Tukijoihin ja perustajiin kuului myös Uudenkaupungin, Rauman, Salon ja Vaasan liikemiehiä. Osakepääoma oli miljoona markkaa.

Liikepankin yhtiöjärjestyksessä oli erikoinen määräys: osakkaiden oli kokoonnuttava vähintään kaksi viikkoa ennen yhtiökokousta keskustelemaan yhtiön asioista ilman pankin johtoa ja henkilökuntaa.***'

Pankki kärsi kokoonsa nähden melkoisia luottotappioita. Se fuusioitui [[hypoteekkilaitos]] [[Suomen Vakuus]] Oy:n kanssa vuonna 1924. Uuden pankin nimeksi tuli [[Turunmaan Pankki]] Oy.

== Pörssihistoria ==
Liikepankin osakkeet noteerattiin [[Helsingin pörssi|Helsingin pörssissä]] vuosina 1919–1923.***'

## Lähteet

## Aiheesta muualla
* Liikepankki - Kommersbanken Pörssitiedon netissä
Esa Dahl

**Esa Dahl** (s. 22. marraskuuta 1952 Pori) on suomalainen entinen jalkapalloilija. Hän pelasi kaudella 1969 SM-sarjassa Porin Ässien joukkueessa, ja edusti myöhemmin I- ja II divisioonissa Ässien lisäksi Musan Salamaa sekä Porin Palloseuraa.

Vuonna 1976 Ruotsiin kirvesmieheksi muuttanut Dahl tuli vuonna 2017 tunnetuksi oltuaan mukana tositelevisiosarjassa *[[Sadan vuoden talo]]*.

## Lähteet
Je veux donner ma voix

**Je veux donner ma voix** (suom. *Haluan antaa ääneni*) on Nayahin esittämä kappale, joka edusti Ranskaa vuoden 1999 Eurovision laulukilpailussa Israelin Jerusalemissa. 

Kappale sai Euroviisuissa 14 pistettä ja sijoittui 23 maan joukosta sijalle 19. 

## Lähteet
Niko Suihkonen

**Niko Suihkonen **(s. 11. huhtikuuta 1999) on suomalainen lentopalloilija. Hän on pelipaikaltaan yleispelaaja. 

Hän on edustanut kasvattaseurastaan Oulunsalon Vasamasta siirtymisensä jälkeen sastamalalaista Vammalan Lentopalloa vuodesta 2017 lähtien. Suihkonen on voittanut VaLePassa kaksi tuplamestaruutta (Suomen mestaruus ja Suomen Cup) vuosina 2018 ja 2019. 

Hän pelasi kesällä 2018 alle 20-vuotiaiden poikien EM-kisoissa ja oli Suomen joukkueen paras pistemies. Suihkonen kuului Suomen maajoukkueeseen vuoden 2018 MM-kisoissa ja vuoden 2019 EM-kisoissa. 

## Lähteet
Helsingin Diskonttopankki

**Helsingin Diskonttopankki Oy** oli ensimmäinen itsenäisessä Suomessa perustettu uusi pankki. Pankki perustettiin vuonna 1918.

Perustamisen ajatuksena oli Ukrainan ja Saksan kanssa käytävän kaupan rahoittaminen. Perustaja oli ukrainalainen liikemies Simon Niemirowsky. Osakkeiden valtaosa oli Pariisissa asuvien venäläisten valkoemigranttien hallussa.

Pankin toimipiste sijaitsi Helsingissä Pohjoisesplanadi 27:ssä ja sen toimitusjohtajana oli Alexander Aminoff. Pankin suomalaisiin osakkaisiin kuuluivat Einar ja Hugo Åström. Kirjailija Irène Némirovskyn isä, venäjänjuutalainen pankkiiri Leon(id) Nemirovskij oli myös pankin osakkaana.

Helsingn Diskonttopankki jätti konkurssihakemuksen 8. joulukuuta 1921. Pankin konkurssiin johtivat luottotappiot,  valuuttakurssien nousun vaikutus pankin ulkomaisen ottolainaukseen sekä Veljekset Åström Oy:n kokemat talousvaikeudet. Pankin lopulliset tappiot olivat noin 13 miljoonaa markkaa.

## Lähteet
Renault Arkana

**Renault Arkana** on Renault’n vuodesta 2018 lähtien valmistama crossover-tyyppinen automalli, joka esiteltiin elokuussa 2018 Moskovan autonäyttelyssä. Arkanaa myydään Venäjällä ja Kiinassa, saapumista Eurooppaan ei ole vahvistettu. Mallin nimi tulee latinan sanasta *arcanum*, joka tarkoittaa salaisuutta. 

## Lähteet

## Aiheesta muualla
Maakuntain Keskus-Pankki

**Maakuntain Keskus-Pankki Oy** oli neljän maakunnallisen pankin vuonna 1918 perustama liikepankki. 

Pankin perustajat olivat Länsi-Suomen Osake-Pankki, Tampereen Osake-Pankki, Savo-Karjalan Osake-Pankki ja Pohjolan Osake-Pankki. Ne perustivat Maakuntain Keskus-Pankin itselleen edustajaksi hoitamaan asioitaan Helsingissä. Osakepääomaksi tuli 10 miljoonaa markkaa.

Pankki yhdistyi vuonna 1928 kahden muun pankin kanssa Maakuntain Pankiksi, joka puolestaan yhdistyi vuonna 1932 Kansallis-Osake-Pankkiin.

## Lähteet
Nissan Kicks

**Nissan Kicks** on Nissanin vuodesta 2016 lähtien valmistama crossover-tyyppinen automalli, joka korvasi Pohjois-Amerikan markkinoilla Nissan Juken. Mallia ei myydä lainkaan Euroopassa.

Moottorina on useimmilla markkina-alueilla vapaasti hengittävä 1,6-litrainen (115&nbsp;hv) bensiinimoottori. Kiinassa mallia myydään 1,5-litraisella (125&nbsp;hv) moottorilla varustettuna.  

## Lähteet

## Aiheesta muualla
Citroën E-Méhari

**Citroën E-Méhari** on Citroënin vuosina 2016–2019 valmistama kaksiovinen crossover-tyyppinen sähköautomalli. Se lainaa nimensä ja muotoilun yksityiskohtia alkuperäiseltä Citroën Méhari -mallilta.

Vuoden 2017 Euro NCAP -kolaritestistä E-Méhari sai tulokseksi kolme tähteä viidestä.

Malli esiteltiin Citroën Cactus M -konseptiautona syksyllä 2015 Frankfurtin autonäyttelyssä. Tuotantomallin moottori on 50 kilowatin tehoinen, ja sen voimin auto saavuttaa huippunopeuden 110 km/h. Kaupunkiajossa toimintamatka on 200 kilometriä. 

## Lähteet

## Aiheesta muualla
Citroën C3-XR

**Citroën C3-XR** on Citroënin vuodesta 2014 lähtien Kiinan markkinoille valmistama pieni crossover-tyyppinen automalli.

Malli esiteltiin Citroën C-XR -konseptiautona Pekingin autonäyttelyssä keväällä 2014. Tuotantomallin ensiesittely oli saman vuoden syksyllä Pariisin autonäyttelyssä. 

Vuonna 2019 mallin keulaa ja takavaloja uudistettiin. 

## Lähteet

## Aiheesta muualla
Citroën C4 Cactus

**Citroën C4 Cactus** on Citroënin vuodesta 2014 lähtien valmistama pieni crossover-tyyppinen automalli. Nimestään huolimatta se ei perustu Citroën C4 -malliin, vaan samalle PF1-pohjalevylle kuin esimerkiksi Citroën C3 ja Peugeot 2008.

Vuoden 2014 Euro NCAP -kolaritestistä C4 Cactus sai tulokseksi neljä tähteä viidestä.

Citroën Cactus -konseptiauto esiteltiin Frankfurtin autonäyttelyssä syksyllä 2013. Tuotantomallin ensiesittely oli seuraavana keväänä Geneven autonäyttelyssä. C4 Cactuksessa on monia epätavallisia ominaisuuksia, kuten elastisesta TPU-muovista valmistetut kolhuilta suojaavat Airbump-ilmatyynyt ja väljyyden vuoksi kattoon sijoitettu etumatkustajan turvatyyny. Osana auton räätälöintiä ostaja voi valita Airbump-elementtien värin mielensä mukaan useasta vaihtoehdosta. Moottoreina olivat aluksi kolmesylinterinen 1,2-litrainen (74/81/108&nbsp;hv) bensiinimoottori sekä 1,6-litrainen (99&nbsp;hv) dieselmoottori.

Vuonna 2018 auton keulailmettä uudistettiin ja se sai uudet leveämmät takavalot. Airbump-kylkisuojat ovat aiempaa pienemmät ja vähemmän huomiota herättävät. Jousitukseen tehtiin muutoksia, jotta se antaisi aiempaa pehmeämmän ja mukavuuspainotteisemman ajokokemuksen. Perinteinen kuusivaihteinen automaattivaihteisto korvasi aiemman robottivaihteiston. Uudistettu C4 Cactus korvasi mallistossa Citroën C4:n, jonka valmistus lopetettiin. 

## Lähteet

## Aiheesta muualla
DS 3 Crossback

**DS 3 Crossback** on DS Automobilesin vuodesta 2018 lähtien valmistama crossover-tyyppinen automalli, joka sijoittuu mallistossa suuremman DS 7 Crossbackin alapuolelle. Se esiteltiin Pariisin autonäyttelyssä syksyllä 2018. DS 3 Crossback oli ensimmäinen malli, joka perustuu PSA-konsernin modulaariselle EMP1-pohjalevylle. 

Vuoden 2019 Euro NCAP -kolaritestistä DS 3 Crossback sai tulokseksi täydet viisi tähteä. 

Moottorivalikoimassa ovat kolmesylinterinen 1,2-litrainen (99/128/153&nbsp;hv) Puretech-bensiinimoottori ja 1,5-litrainen (99&nbsp;hv) dieselmoottori. Lisäksi malli on myös saatavana täyssähköisenä versiona. 

## Lähteet

## Aiheesta muualla
Vaahteraliigan kausi 2018

**Vaahteraliigan kausi 2018** oli Vaahteraliigan 39. kausi. Kausi käynnistyi 10. toukokuuta 2018 ja Vaahteramalja XXXIX pelattiin 15. syyskuuta 2018. Helsinki Roosters pelasi niin sanotun täydellisen kauden ja voitti kaudella jokaisen ottelunsa. Roostersin mestaruus oli ennätyksellisesti seitsemäs peräkkäinen.

Uutena joukkueena sarjassa oli Kuopio Steelers, joka nousi I-divisioonan mestarina sarjaan. Viime kaudella viimeiseksi jäänyt Seinäjoki Crocodiles sai pitää sarjapaikkansa Turku Trojansin jättäytyessä sarjasta. Hieman ennen kauden alkua Hämeenlinna Huskies jätti sarjapaikkansa valmentajasotkuista johtuneen pelaajapulan vuoksi.

Kauden jälkeen sarjan parhaana pelaajana palkittiin Roostersin pelinrakentaja Brandon Connette.

## Runkosarja
Kaudella 2018 pelattiin kaksinkertainen sarja. Suomessa pelattujen EM-kilpailuiden vuoksi sarjassa oli kahden viikon maajoukkuetauko.

## Pudotuspelit

## Lähteet
Gregg Barsby

**Gregg Barsby** (s. 1987) on yhdysvaltalainen frisbeegolfaaja ja lajin maailmanmestari vuodelta 2018.

Barsby on uransa aikana heittänyt 378 turnauksessa, joista hän on voittanut 63. Palkintorahoja hän on kerännyt yli 155 000 dollaria.

## Saavutukset

### Major-turnaukset

**[[Frisbeegolfin maailmanmestaruuskilpailut|Maailmanmestaruuskilpailut]]**
* Voitto 2018

## Tilastot vuosittain

(TOP3=Sijoitus kolmen parhaan joukossa, MM=Sijoitus maailmanmestaruuskilpailuissa, Rating=Rating vuoden lopussa)

## Lähteet
Niklas Breilin

**Niklas Breilin **(s. 8. syyskuuta 1999) on suomalainen lentopalloilija. Liberon peliroolissa pelaava Breilin debytoi lentopallon Mestaruusliigassa syksyllä 2017 vasta 18-vuotiaana. Vain alle vuotta myöhemmin toukokuussa 2018 hän pelasi ensimmäisen miesten A-maaottelunsa. Tätä ennen hänet oli valittu ensimmäisen kerran miesten maajoukkueryhmään vuonna 2016.

Breilin edusti Kokkolan Tiikereitä vuosina 2017-2020. Elokuussa 2020 Savo Volley kertoi solmineensa hänen kanssaan yksivuotisen sopimuksen. Breilinin tähtäimessä oli pelipaikka Euroopan kentiltä, mutta osittain koronapandemian vuoksi houkuttelevaa tilaisuutta ei ulkomaisesta seurajoukkueesta avautunut.

Suomen miesten lentopallomaajoukkueessa Salon Viestin kasvatti oli pelannut 31.7.2020 mennessä yhteensä 31 ottelua. Breilin esiintyi maajoukkueen riveissä myös vuoden 2018 MM-kisoissa. Kesällä 2018 hän pelasi alle 20-vuotiaiden poikien EM-kisoissa. Suomi oli kisoissa 8. Vuonna 2017 hänet valittiin kauden miesjunioriksi.

Niklas Breilinin isä Eerik Breilin on myös pelannut lentopalloa SM-sarjassa sekä toiminut miesten ja nuorten maajoukkueiden fysioterapeuttina.

## Lähteet
Peugeot Pick Up

**Peugeot Pick Up** on Peugeot’n vuosina 2017–2021 Afrikan markkinoille valmistama lava-automalli. Se oli uudelleennimetty Dongfeng Rich, joka puolestaan perustuu Nissan Navaran tekniikkaan. Mallin seuraajaksi tuli Peugeot Landtrek.

Ainoa moottorivaihtoehto oli 2,5-litrainen (115&nbsp;hv) diesel viisivaihteisella manuaalivaihteistolla. Vetotavaksi on valittavissa taka- tai neliveto. 
 

## Lähteet
Pariisin ilmailunäyttelyn lento-onnettomuus 1973

**Pariisin ilmailunäyttelyn lento-onnettomuus 1973** tapahtui 3. kesäkuuta 1973, kun näytöslennolla olleen Tupolev Tu-144S:n rakenne ylikuormittui ja hajosi ja kone syöksyi maahan Goussainvillessä lähelle Pariisin Le Bourget’n lentoasemaa. Lento oli osa Pariisin ilmailunäyttelyn lentonäytöstä. Maahansyöksyssä kuolivat kaikki kuusi miehistön jäsentä sekä kahdeksan ihmistä Goussainvillessä, ja lisäksi 28 ihmistä loukkaantui. Onnettomuuspaikka oli vain muutaman kilometrin päässä paikasta, johon Air Francen lennolla 4590 ollut Concorde syöksyi vuonna 2000.

Onnettomuuden syystä ei ole täyttä varmuutta. Erään teorian mukaan Tu-144:n miehistö ei tiennyt, että näytöstä oli lähetetty kuvaamaan ranskalainen Mirage-hävittäjä. Väitetään, että Mirage tuli liian lähelle, jolloin Tu-144:n miehistö joutui tekemään väistöliikkeen, joka lopulta johti onnettomuuteen. Toisaalta on myös väitetty onnettomuuden johtuneen siitä, että miehistö yritti tehdä näyttävämmän lennon kuin näytöksessä niin ikään mukana ollut Concorde, mutta teki liikkeitä, joita koneen rakenne ei kestänyt.

## Lentokone ja miehistö
Onnettomuuskone oli toinen valmistettu Tupolev Tu-144S (rekisteritunnus СССР-77102, valmistenumero 01-2), ensimmäinen varsinaisen tuotantomallin kone ja kaikkiaan kolmas Tu-144. Se oli lentänyt ensilentonsa 20. maaliskuuta 1972, ja sillä oli ennen onnettomuutta lennetty noin 200 tuntia.

Koneen mukana Pariisissa oli kuusihenkinen miehistö. Miehistöön kuuluivat kapteeni Mihail V. Kozlov perämies Valeri M. Moltšanov, suunnistaja G.&nbsp;N. Baženov, koelento-ohjelman johtaja V.&nbsp;N. Benderov, vanhempi insinööri B.&nbsp;A. Pervuhin ja lentoinsinööri A.&nbsp;I. Dralin. Heistä Kozlov ja Benderov olivat olleet mukana Tu-144:n ensilennolla.

## Lähteet
* 

### Viitteet

## Aiheesta muualla
Nils Törnqvist

**Nils Arthur Törnqvist** (25. kesäkuuta 1939 Helsinki – 19. heinäkuuta 2018 Helsinki) oli suomalainen alkeishiukkasfyysikko ja dosentti. Hän oli Suomen viitatuimpia fyysikoita.

Nils Törnqvistin vanhemmat olivat professori Leo Törnqvist ja Maj-Lis Rafaela o.s. Lindberg. Törnqvist tuli ylioppilaaksi Nya svenska läroverketistä vuonna 1957 ja valmistui diplomi-insinööriksi Teknillisestä korkeakoulusta 1964. Hän väitteli tekniikan tohtoriksi vuonna 1967 harvinaisen lyhyellä väitöskirjalla: tutkielmassa oli neljä sivua. Hän jatkoi tutkijanuraansa Suomessa ja ulkomailla (CERNissä, Berkeleyssä, Amesissa, Marseillessa ja Wienissä). Hän oli Helsingin yliopiston ja Åbo Akademin dosentti.

Törnqvist tutki muun muassa vahvojen vuorovaikutuksien fysiikkaa ja skalaarimesonien ominaisuuksia. 1990-luvulla hän ennusti teoreettisesti uudentyyppisen hiukkasen, kahden mesonin sidotun tilan, joka havaittiin Japanissa kokeellisesti vuonna 2004.

Törnqvist julkaisi runsaasti tieteellisiä tutkimuksia sekä itsenäisesti että työryhmien jäsenenä, ja hänen tuotantoonsa on viitattu yli 68 000 kertaa.

## Lähteet
*
Antíkyranlahti

**Antíkyranlahti** () on lahti Korintinlahden pohjoisrannan keskivaiheilla Kreikassa. Se on saanut nimensä antiikin ajan Antikyran kaupungista ja sitä vastaavasta nykyajan Antíkyran kylästä. Antiikin aikana lahti tunnettiin latinaksi nimimuodossa *Anticyranus Sinus*.

Antíkyranlahden länsiranta kuuluu Delfoín kuntaan Fokiin alueyksikössä, ja pohjoisranta Dístomo-Aráchova-Antíkyran kuntaan ja itäranta Livadeián kuntaan Boiotian alueyksikössä. Lahden rannalla sijaitsevat Antíkyran lisäksi kylät Váltos, Potamoí, Stenós, Ágios Isídoros, Paralía Distómou eli Áspra Spítia, Ágios Nikólaos, Karyóti, Panagía Kalamiótissa ja Zelítsa. Lahdessa sijaitsevat pienet saaret Tsaroúchis, Ámpelos ja Daskaleió. Lahden länsipuolella niemen takana sijaitsee Itéanlahti.

## Lähteet
Gorgopótamos

**Gorgopótamos** (), antiikin **Dyras** (), on joki Keski-Kreikassa. Se on Spercheiós-joen sivuhaara ja virtaa Fthiotiin alueyksikön alueella. Joen pituus on noin 15 kilometriä. Gorgopótamos saa alkunsa Oíti-vuorelta, virtaa joesta nimensä saaneen Gorgopótamoksen kylän ohi ja laskee Spercheiókseen lähellä Kómman kylää.

Antiikin ajan kreikkalaisessa mytologiassa Dyras-joen sanotaan saaneen alkunsa, kun sen vettä tarvittiin sammuttamaan Heraklesta polttanut tuli. Herodotoksen aikana Dyras laski suoraan Malianlahteen (nyk. Maliakóslahti) Sperkheios (nyk. Spercheiós) ja Melas (nyk. Mavronéri) -jokien välistä. Nykyisin Gorgopótamos laskee ensin Spercheiókseen, joka laskee myöhemmin Maliakóslahteen.

Joen ylittää suuri Gorgopótamoksen silta. Toisen maailmansodan aikana 25. marraskuuta 1942 sen luona käytiin Gorgopótamoksen taistelu. Lamían kunnan osa Gorgopótamoksen kunnallisyksikkö, entinen itsenäinen kunta, on saanut nimensä joesta.

## Lähteet

## Aiheesta muualla
Normaaliaika

**Normaaliaika** on aikavyöhykejärjestelmän mukainen aika. Suomen normaaliaika on UTC+2 ja kesäaika on tunnin enemmän eli UTC+3. Ennen kesäajan käyttöönottoa 1981 Suomessa noudatettiin normaaliaikaa ympärivuotisesti.

## Katso myös
*Kesäaika
*Suomen aika

## Lähteet

## Aiheesta muualla
*"Standard Time, Winter Time, Normal Time" (timeanddate.com)
Platanóvrysi

**Platanóvrysi** ( eli (Τεχνητή) Λίμνη Πλατανόβρυσης, *(Technití) Límni Platanóvrysis*, *Platanóvrysin tekojärvi*) on tekojärvi Makedoniassa Pohjois-Kreikassa. Sen pinta-ala on noin 3,25 neliökilometriä. Järvi sijaitsee 224 metrin korkeudella merenpinnasta ja sen suurin syvyys on 95 metriä.

Platanóvrysin tekojärvi on muodostettu patomalla Néstos-joki sähköntuotannon tarpeisiin. Tekojärven tilavuus on noin 12 miljoonaa kuutiometriä. Hieman yläjuoksulla sijaitsee toinen tekojärvi, Thisavróksen tekojärvi. Järvien alueet ovat osa Rodópi-vuorten kansallispuistoa.

## Lähteet

## Aiheesta muualla
Pogonítsa

**Pogonítsa** () on laguunimainen järvi Epeiroksessa luoteisessa Kreikassa. Sen pinta-ala on 0,45 neliökilometriä. Järvi on suurimmillaan noin 0,94 kilometriä pitkä ja noin 0,7 kilometriä leveä.

Pogonítsa-järvi sijaitsee Joonianmereen kuuluvaan Amvrakikóslahteen pistävässä Ágios Thomáksen niemessä Prévezan kaupungin itäpuolella Prévezan kunnan alueella. Se yhdistyy mereen kanavien kautta.

## Lähteet

## Aiheesta muualla
Saltíni

**Saltíni** () eli **Megáli Saltíni** (Μεγάλη Σαλτίνη) on laguunimainen järvi läntisessä Keski-Kreikassa. Sen pinta-ala on noin 2,0–2,26 neliökilometriä. Järvi on suurimmillaan noin 2,35 kilometriä pitkä ja noin 1,55 kilometriä leveä, ja sen ympäryysmitta on noin 9,22 kilometriä.

Saltíni-järvi sijaitsee Áktion niemellä Áktio-Vónitsan kunnassa Aitolia-Akarnanian alueyksikössä lähellä Joonianmeren rantaa. Se on yhdistetty mereen kanavalla. Järven keskisyvyys on noin 1,8 metriä. Saltíni on samaa Natura-aluetta noin kuusi kilometriä kaakkoon sijaitsevan Voulkariá-järven kanssa, ja se on merkittävä lintualue. Sen ympäristö on soista maata noin yhden neliökilometrin alalta. Saltínin eli Megáli Saltínin (”Suuri Saltíni”) itäpuolella sijaitsee pienempi Mikrí Saltíni (”Pieni Saltíni”) -järvi ja pohjoispuolella Áktion lentoasema.

## Lähteet
Sképi

**Sképi** () on järvi Évros-joen suiston alueella Länsi-Traakiassa koillisessa Kreikassa. Sen pinta-ala on noin 0,41 neliökilometriä. Järvi sijaitsee Évroksen haarautumien keskellä vain muutaman sadan metrin päässä Turkin rajasta ja kuuluu Évroksen suiston kansallispuistoon. Se saa alueen muiden pienten järvien (Nymfón, Tsekoúri, Gynaíka, Spítia) tavoin vetensä pääosin joen talvikauden tulvista.

## Lähteet
Itéanlahti

**Itéanlahti** () on lahti Korintinlahden pohjoisrannan keskivaiheilla Kreikassa. Lahti on saanut nimensä sen pohjoisrannan Itéan kaupungista.

Itéanlahden rannat kuuluvat Delfoín kuntaan Fokiin alueyksikössä. Lahden rannalla sijaitsevat Itéan lisäksi Galaxídin kaupunki ja Kírran kylä. Lahdessa sijaitsee joukko pieniä saaria, joista suurimpiin kuuluvat Ágios Geórgios, Ágios Athanásios, Ágios Konstantínos ja Apsifiá. Lahden itäpuolella niemen takana sijaitsee Antíkyranlahti.
Siteíanlahti

**Siteíanlahti** (; myös *Sitíanlahti*) on lahti Egeanmereen kuuluvassa Kreetanmeressä Kreetan saaren koillisrannikolla Kreikassa. Lahti on saanut nimensä sen länsirannalla sijaitsevasta Siteían kaupungista.

Siteíanlahden rannat kuuluvat Siteían kuntaan Lasíthin alueyksikössä. Lahden rannalla sijaitsevat Sitéian kaupungin lisäksi kylät Petrás, Trypitós, Agía Fotiá ja Diónysos. Lahdessa ei ole saaria.
Stymfalía (järvi)

**Stymfalía** () on järvi Peloponnesoksen niemimaan koillisosassa Kreikassa. Sen pinta-ala on noin 3,65 neliökilometriä, suurin pituus noin 3,5 kilometriä, suurin leveys noin 1,3 kilometriä ja suurin syvyys noin viisi metriä. Järvi sijaitsee samannimisellä tasangolla Sikyónan kunnassa noin 626 metrin korkeudella merenpinnasta laskettuna. Järvi on Peloponnesoksen suurin luonnonjärvi.

Stymfalía-järvi on saanut nimensä antiikin ajan Stymfaloksen kaupungista ja sitä ympäröineestä Stymfalian alueesta. Kreikkalaisessa mytologiassa järvellä elivät Stymfaloksen linnut. Järven pohjoisrannalla sijaitsee nykyinen Stymfalían kylä. Stymfalía-järveä ympäröivät Kyllíni- ja Olígyrtos-vuoret. Järvi ympäristöineen on Natura 2000 -aluetta.

## Lähteet

## Aiheesta muualla
Zázaris

**Zázaris** ( eli Λίμνη Ζάζαρη, *Límni Zázari*, *Zázariksen järvi*) eli **Mikrolímni** (Μικρολίμνη) on järvi Makedoniassa Pohjois-Kreikassa. Sen pinta-ala on noin 1,7 neliökilometriä. Järvi on suurimmillaan noin 2,08 kilometriä pitkä ja noin 1,43 kilometriä leveä, ja sen ympärysmitta on noin kuusi kilometriä. Järvi sijaitsee 602 metrin korkeudella merenpinnasta ja sen suurin syvyys on 6,5 metriä.

Zázaris-järvi sijaitsee Flórinan alueyksikössä Amýntaion kunnan eteläosassa. Sen etelärannalla sijaitsee Limnochórin kylä, itäpuolella Valtónera, pohjoispuolella Agrapidiés ja länsipuolella Sklíthro. Zázaris-järvestä noin kaksi kilometriä etelään sijaitsee suurempi Cheimadítida-järvi. Järvet muodostavat yhdessä Natura 2000 -alueen, jonka koko on  hehtaaria.

## Lähteet

## Aiheesta muualla
Amvrakikós

**Amvrakikós** (; virallisesti Δημοτική Ενότητα Αμβρακικού, *Dimotikí Enótita Amvrakikoú*) on yksi Ártan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 4&nbsp;268 (vuonna 2011).

Amvrakikóksen kunnallisyksikkö käsittää Ártan kunnan eteläosan ja sijaitsee sille nimen antaneen Amvrakikóslahden rannalla. Kunnallisyksikön suurin asutus on Anézan kylä. Amvrakikós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ártan kuntaan yhdessä Filothéin, Vlachérnan ja Xirovoúnin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Amvrakikóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Anatolí (Ioánnina)

**Anatolí** () on Kreikan kaupunki sekä samanniminen Ioánninan kunnan kunnallisyksikkö (Δημοτική Ενότητα Ανατολής, *Dimotikí Enótita Anatolís*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 11&nbsp;555 ja varsinaisen Anatolín kaupungin väkiluku 9&nbsp;798 (vuonna 2011).

Anatolín kaupunki sijaitsee lähellä Pamvótida-järven rantaa noin kolme kilometriä Ioánninan keskustasta etelään, ja se on Ioánninan esikaupunkeja. Anatolín kunnallisyksikkö käsittää alueen Ioánninan kunnan eteläosassa. Anatolí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Bizánin, Nisí Ioannínonin, Pamvótidan ja Péraman kanssa, jolloin se muuttui uuden kunnan kunnallisyksiköksi.

## Kunnallisyksikön osat

Anatolín kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Árachthos (kunnallisyksikkö)

**Árachthos** (, virallisesti Δημοτική Ενότητα Αράχθου, *Dimotikí Enótita Aráchthou*) on yksi Nikólaos Skoufáksen kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 4&nbsp;661 (vuonna 2011).

Árachthoksen kunnallisyksikkö käsittää Nikólaos Skoufáksen kunnan eteläosan ja sijaitsee sille nimen antaneen Árachthos-joen suussa Amvrakikóslahden rannalla. Kunnallisyksikön suurin asutus on Neochórin kylä. Árachthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Komménon, Kompotín ja Pétan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Árachthoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla

* Δημοτική Ενότητα Αράχθου. Kunnallisyksikön verkkosivut.
Strátos (järvi)

**Strátos** ( eli (Τεχνητή) Λίμνη Στράτου, *(Technití) Límni Strátou*, *Strátoksen tekojärvi*) on tekojärvi Aitolia-Akarnaniassa läntisessä Keski-Kreikassa. Sen pinta-ala on 8,4 neliökilometriä ja suurin syvyys 20 metriä.

Strátoksen tekojärvi on muodostettu patoamalla Achelóos-joki vuonna 1991. Järvi on saanut nimensä Strátoksen kylästä, joka sijaitsee heti järven eteläpuolella sen voimalaitospadon kohdalla. Järven pohjoispuolella sijaitsee Kastrákin tekojärvi. Lännempänä sijaitsevat Amvrakía- ja Ozerós-järvet.

## Lähteet

## Aiheesta muualla
Suomen Teollisuuspankki (1918)

**Suomen Teollisuuspankki, Osakeyhtiö** (ruots. **Finlands Industribank, Aktiebolag**) oli vuonna 1918 Helsinkiin perustettu liikepankki.

Pankin yhtiöjärjestys vahvistettiin vuonna 1918. Pankin osakkeista vanhat liikepankit omistivat yhteensä 80 %.

Teollisuuspankki yhdistettiin Helsingin Osakepankkiin ja yhtiö lakkautettiin 1922.

## Lähteet
Athamanía

**Athamanía** (; virallisesti Δημοτική Ενότητα Αθαμανίας, *Dimotikí Enótita Athamanías*) on yksi Kentriká Tzoumérkan kunnan kunnallisyksiköistä ja entinen itsenäinen Kreikan kunta. Se sijaitsee Ártan alueyksikössä Epeiroksen alueella. Kunnallisyksikön väkiluku on 3&nbsp;786 (vuonna 2011).

Athamanían kunnallisyksikkö käsittää Kentriká Tzoumérkan kunnan eteläosan. Se on nimetty samalla seudulla sijainneen antiikin aikaisen Athamanian alueen mukaan. Kunnallisyksikön suurin asutus on Athamánion kylä. Athamanía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kentriká Tzoumérkan kunnaksi yhdessä Ágnantan, Melissourgoín ja Theodórianan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Athamanían kunnallisyksikkö muodostuu seuraavista kyläyhdyskunnista ja asutuksista:

## Lähteet
Egnatía (Ioánnina)

**Egnatía** (; virallisesti Δημοτική Ενότητα Εγνατίας, *Dimotikí Enótita Egnatías*) on yksi Métsovon kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 2&nbsp;331 (vuonna 2011).

Egnatían kunnallisyksikkö käsittää Métsovon kunnan länsiosan. Se on nimetty alueen läpi kulkeneen antiikin aikaisen Via Egnatian mukaan. Kunnallisyksikön suurin asutus on Chrysovítsan kylä. Egnatía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Métsovon kuntaan yhdessä Miléan kanssa, jolloin se muuttui uuden kunnan kunnallisyksiköksi.

Métsovon Egnatíaa ei tule sekoittaa toiseen Egnatían kunnallisyksikköön, joka sijaitsee Vólvin kunnassa Keski-Makedonian alueella.

## Kunnallisyksikön osat

Egnatían kunnallisyksikkö muodostuu seuraavista kyläyhdyskunnista ja asutuksista:

## Lähteet
Loúros (kunnallisyksikkö)

**Loúros** (; myös *Lúros*) on Kreikan kylä sekä samanniminen Prévezan kunnan kunnallisyksikkö (Δημοτική Ενότητα Λούρου, *Dimotikí Enótita Loúrou*) ja entinen itsenäinen kunta. Se sijaitsee Prévezan alueyksikössä Epeiroksen alueella. Koko kunnallisyksikön väkiluku on 4&nbsp;581 ja varsinaisen Loúroksen kylän väkiluku 1&nbsp;938 (vuonna 2011).

Loúroksen kylä sijaitsee sille nimen antaneen Loúros-joen rannalla noin 25 kilometriä pohjoiseen Prévezan kaupungista. Loúroksen kunnallisyksikkö käsittää Prévezan kunnan koillisosan. Loúros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Prévezan kuntaan yhdessä Zálongon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Loúroksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Bizáni

**Bizáni** () on Kreikan kylä sekä yksi Ioánninan kunnan kunnallisyksiköistä (Δημοτική Ενότητα Μπιζανίου, *Dimotikí Enótita Bizaníou*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 5&nbsp;124 ja varsinaisen kylän, oikeammin **Néo Bizáni** (Νέο Μπιζάνι, ”Uusi Bizáni”), väkiluku 307 (vuonna 2011).

Néo Bizánin kylä sijaitsee linnuntietä noin 11 kilometriä Ioánninan kaupungista etelään. Bizánin kunnallisyksikkö käsittää Ioánninan kunnan eteläosan. Kunnallisyksikön suurin asutus on Pedinín kaupunki.

Ensimmäisessä Balkanin sodassa vuonna 1913 kylän lähellä käytiin Bizánin taistelu. Bizáni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Nisí Ioannínonin, Pamvótidan ja Péraman kanssa, jolloin se muuttui uuden kunnan kunnallisyksiköksi.

## Kunnallisyksikön osat

Bizánin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Osakepankki Ulkomaankauppaa varten

**Osakepankki Ulkomaankauppaa varten** (*Ulkomaankauppapankki*****) oli Helsingissä 1920–1923 toiminut liikepankki.

Pankin yhtiöjärjestys vahvistettiin vuonna 1919. Toimintansa pankki aloitti 1920. Pankin osakkeenomistajia olivat mm.  *Suomen Finanssiosakeyhtiö* ja Investor AB Ruotsista.

Pankin menestys ei kuitenkaan ollut toivotunlainen. Pankin asiainhoito oli ollut uhkarohkeaa, ja pankki asetettiin suoritustilaan vuonna 1924. Helsingin Osakepankki otti vastatakseen pankin talletuksista ja veloista. 

Pankin osake noteerattiin pörssissä vuosina 1922–1923.

## Lähteet

## Aiheesta muualla
* Pörssitiedon netissä
Pamvótida (kunnallisyksikkö)

**Pamvótida** (; virallisesti Δημοτική Ενότητα Παμβώτιδος, *Dimotikí Enótita Pamvótidos*) on yksi Ioánninan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 10&nbsp;468 (vuonna 2011).

Pamvótidan kunnallisyksikkö käsittää Ioánninan kunnan kaakkoisosan. Se on nimetty Pamvótida-järven mukaan. Kunnallisyksikön suurin asutus on Katsikásin kaupunki. Pamvótida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Bizánin, Nisí Ioannínonin ja Péraman kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pamvótidan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Pérama (Ioánnina)

**Pérama** () on Kreikan kylä sekä samanniminen Ioánninan kunnan kunnallisyksikkö (Δημοτική Ενότητα Περάματος, *Dimotikí Enótita Perámatos*) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 4&nbsp;749 ja varsinaisen Péraman kylän väkiluku 1&nbsp;841 (vuonna 2011).

Péraman kylä sijaitsee noin neljä kilometriä Ioánninan kaupungista pohjoiseen. Péraman kunnallisyksikkö käsittää Ioánninan kunnan pohjoisosan Pamvótida-järven pohjoispuolella. Pérama oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Bizánin, Nisí Ioannínonin ja Pamvótidan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Péraman kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Pogonianí

**Pogonianí** () on Kreikan kylä sekä samanniminen Pogónin kunnan kunnallisyksikkö (Δημοτική Ενότητα Πωγωνιανής, *Dimotikí Enótita Pogonianís*) ja entinen itsenäinen kyläkunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 567 ja varsinaisen Pogonianín kylän väkiluku 425 (vuonna 2011).

Pogonianín kylä sijaitsee Albanian rajan pinnassa linnuntietä noin 53 kilometriä luoteeseen Ioánninasta. Sen nimi oli vuoteen 1928 saakka *Vostína* (Βοστίνα, ). Pogonianín kunnallisyksikkö käsittää alueen Pogónin kunnan pohjoisosassa kylän ympärillä. Pogonianí oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Kalamáksen, Áno Pogónin, Delvinákin, Kalpákin ja Lávdanin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Pogonianín kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Egnatia

**Egnatia** () tai **Egnatía** () voi viitata seuraaviin:

* Egnatia eli Gnathia, antiikin aikainen kaupunki Apuliassa Italiassa
* Egnatía, Métsovon kunnan kunnallisyksikkö Ioánninan alueyksikössä Epeiroksen alueella Kreikassa
* Egnatía, Vólvin kunnan kunnallisyksikkö Thessalonikin alueyksikössä Keski-Makedonian alueella Kreikassa
* Via Egnatia, roomalainen tie Balkanilla
* A2-valtatie eli Egnatían valtatie, nykyinen valtatie Pohjois-Kreikassa
Axel Ekestubbe

**Axel Ekestubbe** (21. lokakuuta 1849 Heinola – 27. huhtikuuta 1907 Helsinki) oli valtioneuvos ja moninkertainen valtiopäivämies, joka toimi Yleisen revisionioikeuden ylijohtajana. 

Axel Ekestubben vanhemmat olivat postitarkastaja Reinhold Ferdinand Ekestubbe ja Lovisa Juliana Standertskjöld. Ekestubbe tuli ylioppilaaksi 1868 ja suoritti tuomaritutkinnon 1872 ja kameraalitutkinnon 1873. Kenraalikuvernöörin kansliaan hän tuli 1878 kanslistiksi, toimituspäällikön apulainen hänestä tuli 1883, toisen osaston toimituspäällikkö 1891 ja ensimmäisen osaston 1895. Yleisen revisionioikeuden ylijohtajaksi Ekestubbe nimitettiin 1901, valtioneuvoksen arvon hän sai 1899. Ekestubbe oli valtiopäivien jäsen vuosina 1882, 1885, 1888, 1891, 1894 ja 1905–1906.  

## Lähteet
Týmfi (kunnallisyksikkö)

**Týmfi** (; myös *Tímfi*; virallisesti Δημοτική Ενότητα Τύμφης, *Dimotikí Enótita Týmfis*) on yksi Zagórin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 862 (vuonna 2011).

Týmfin kunnallisyksikkö käsittää Zagórin kunnan pohjois- ja keskiosan Píndos-vuoristossa. Se on saanut nimensä alueen Týmfi-vuoresta. Kunnallisyksikön suurin asutus on Tsepélovon kylä. Týmfi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagórin kunnaksi yhdessä Anatolikó Zagórin, Kentrikó Zagórin, Pápigkon ja Vovoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Týmfin kunnallisyksikkö muodostuu seuraavista kyläyhdyskunnista ja asutuksista:

## Lähteet
Artémida

**Artémida** (, ) voi viitata seuraaviin paikkoihin Kreikassa:

* Artémida, kaupunki, Spáta-Artémidan kunnan kunnallisyksikkö ja entinen kunta Itä-Attikan alueyksikössä Attikan alueella
* Artémida, Vóloksen kunnan kunnallisyksikkö ja entinen kunta Magnesian alueyksikössä Thessalian alueella
Maróneia

**Maróneia** (; myös *Marónia*) on Kreikan kylä sekä samanniminen Maróneia-Sápeen kunnan kunnallisyksikkö (Δημοτική Ενότητα Μαρωνείας, *Dimotikí Enótita Maroneías*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 6&nbsp;350 ja varsinaisen Maróneian kylän väkiluku 427 (vuonna 2011).

Maróneian kylä sijaitsee noin 26 kilometriä eteläkaakkoon Komotinín kaupungista. Se on ottanut nimensä samalla seudulla sijainneesta antiikin aikaisesta Maroneian kaupungista. Maróneian kunnallisyksikkö käsittää Maróneia-Sápeen kunnan länsiosan Traakianmeren rannalla. Maróneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Maróneia-Sápeen kunnaksi yhdessä Sápeen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Maróneian kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Piereís

**Piereís** (; myös *Pierís*; virallisesti Δημοτική Ενότητα Πιερέων, *Dimotikí Enótita Pieréon*) on yksi Pangaíon kunnan kunnallisyksiköistä ja entinen itsenäinen Kreikan kunta. Se sijaitsee Kaválan alueyksikössä Itä-Makedonian ja Traakian alueella. Kunnallisyksikön väkiluku on 4&nbsp;011 (vuonna 2011).

Piereísin kunnallisyksikkö käsittää Pangaíon kunnan keskiosan. Se on nimetty samalla seudulla sijainneen antiikin aikaisen Pieriin alueen mukaan. Kunnallisyksikön suurin asutus on Mousthénin kylä. Piereís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheréen, Eleftheroúpolin ja Orfánin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Piereísin kunnallisyksikkö muodostuu seuraavista kyläyhdyskunnista ja asutuksista:

## Lähteet
Opel GT (2007)

**Opel GT** on Opelin vuosina 2007–2009 valmistama kaksiovinen kangaskattoinen roadster, joka korvasi Opel Speedsterin. Sen nimi on lainattu alkuperäiseltä vuosien 1968–1973 Opel GT -mallilta. Pohjois-Amerikassa autoa myytiin **Saturn Sky** -nimisenä, Etelä-Koreassa nimellä **Daewoo G2X**.

Moottorina autossa on nelisylinterinen 2,0-litrainen (264&nbsp;hv) bensiinimoottori, joka on suorasuihkutteinen ja turboahdettu. Voimansiirtona on viisivaihteinen manuaalivaihteisto ja vetotapana takaveto.

## Lähteet

## Aiheesta muualla
Stavroúpoli (Xánthi)

**Stavroúpoli** (, ) on Kreikan kylä sekä samanniminen Xánthin kunnan kunnallisyksikkö (Δημοτική Ενότητα Σταυρούπολης, *Dimotikí Enótita Stavroúpolis*) ja entinen itsenäinen kunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 2&nbsp;050 ja varsinaisen Stavroúpolin kylän väkiluku 536 (vuonna 2011).

Stavroúpolin kylä, suomeksi ”Ristin kaupunki”, sijaitsee linnuntietä noin 17 kilometriä luoteeseen Xánthin kaupungista. Stavroúpolin kunnallisyksikkö käsittää Xánthin kunnan länsiosan. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xánthin kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Stavroúpolin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Ágios Geórgios Tymfristoú

**Ágios Geórgios Tymfristoú** () on Kreikan kylä sekä samanniminen Makrakómin kunnan kunnallisyksikkö (Δημοτική Ενότητα Αγίου Γεωργίου Τυμφρηστού, *Dimotikí Enótita Agíou Georgíou Tymfristoú*) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 2&nbsp;305 ja varsinaisen Ágios Geórgioksen kylän (myös *Ágios Geórgios Fthiótidas*, Άγιος Γεώργιος Φθιώτιδας) väkiluku 420 (vuonna 2011).

Ágios Geórgioksen kylä sijaitsee Spercheiós-joen varrella eteläisessä Píndos-vuoristossa, noin 16 kilometriä länteen Makrakómin kaupungista. Kylä on nimetty Pyhän Georgioksen mukaan. Lukuisista muista samannimisistä kylistä erottavan lisänimensä se on saanut alueen Tymfristós-vuoresta. Ágios Geórgios Tymfristoún kunnallisyksikkö käsittää alueen Makrakómin kunnan länsiosassa.

Ágios Geórgios Tymfristoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Spercheiádan ja Tymfristóksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Geórgios Tymfristoún kunnallisyksikkö muodostuu seuraavista kyläyhdyskunnista ja asutuksista:

## Lähteet
Aidipsós

**Aidipsós** (; myös *Edipsós*) on Kreikan kylä sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Αιδηψού, *Dimotikí Enótita Aidipsoú*) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6&nbsp;141 ja varsinaisen Aidipsóksen kylän väkiluku 1&nbsp;249 (vuonna 2011).

Aidipsóksen kylä sijaitsee Euboian saaren luoteisosassa Pohjoisen Euboianlahden rannalla. Aidipsóksen kunnallisyksikkö käsittää Istiaía-Aidipsóksen kunnan länsiosan aivan saaren luoteiskärkeä lukuun ottamatta. Kunnallisyksikön suurin asutus on Loutrá Aidipsoún kaupunki vain pari kilometriä Aidipsóksen kylästä etelään. Kylä on perinyt nimensä Loutrá Aidipsoún paikalla sijainneelta antiikin ajan Aidepsoksen kaupungilta.

Aidipsós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Artemísion, Istiaían, Lichádan ja Oreoín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aidipsóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Amárynthos

**Amárynthos** () on Kreikan kaupunki sekä samanniminen Erétrian kunnan kunnallisyksikkö (Δημοτική Ενότητα Αμαρυνθίων, *Dimotikí Enótita Amarynthíon*) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 6&nbsp;723 ja varsinaisen Amárynthoksen kaupungin väkiluku 3&nbsp;647 (vuonna 2011).

Amárynthoksen pieni kaupunki sijaitsee Euboian saaren keskiosissa Eteläisen Euboianlahden rannalla noin kahdeksan kilometriä itään Erétrian kaupungista ja noin 28 kilometriä Chalkídan kaupungista. Amárynthoksen kunnallisyksikkö käsittää Erétrian kunnan itäosan. Kaupunki on ottanut nimensä antiikin ajan *Amarynthoksen* (, ) kaupungista, joka sijaitsi samalla seudulla. Se tunnettiin Artemis Amarynthian (tai Amarynthoksen) temppelistä. Nykyinen Amárynthos on pienimuotoinen lomakohde ja suosittu erityisesti ateenalaisten parissa.

Amárynthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erétrian kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Amárynthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Akraifnía

**Akraifnía** (; myös *Akrefnía*; virallisesti Δημοτική Ενότητα Ακραιφνίας, *Dimotikí Enótita Akraifnías*) on yksi Orchomenóksen kunnan kunnallisyksiköistä ja entinen itsenäinen Kreikan kunta. Se sijaitsee Boiotian alueyksikössä Keski-Kreikan alueella. Kunnallisyksikön väkiluku on 2&nbsp;752 (vuonna 2011).

Akraifnían kunnallisyksikkö käsittää Orchomenóksen kunnan itäosan. Se suurin asutus on Akraífnion kylä. Kumpikin on ottanut nimensä seudulla sijainneelta antiikin ajan Akraifian kaupungilta. Akraifnía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orchomenóksen kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Akraifnían kunnallisyksikkö muodostuu seuraavista kyläyhdyskunnista ja asutuksista:

## Lähteet
Commana

**Commana** (bretoniksi *Kommanna*) on kunta läntisessä Ranskassa Finistèren departementissa Bretagnen alueella. Se sijaitsee Monts d’Arrée vuoriston juurella.

Kunnan nähtävyyksiä on esihistoriallinen Mougau-Bihanin katettu kuja (*Allée couverte du Mougau-Bihan*).

1920-luvulla paikkakunnalla tapahtui niin kutsuttu Seznecin tapaus, joka on yksi Ranskan kuuluisimmista rikoksista ja sitä seuranneita oikeudenkäyntejä. Tapauksessa paikallinen liikemies Pierre Quemeneur katosi, ja aiemmin hänen seurassaan ollutta Guillaume Seznecia syytettiin hänen murhastaan. Oletettua uhria ei koskaan löydetty, mutta Seznec kuitenkin tuomittiin murhasta ja tuomittiin pakkotyöhön Ranskan Guayanaan. Charles de Gaulle armahti Seznecin vuonna 1946. Muutama vuosi tämän jälkeen hänet tapettiin kuorma-auton yliajamana Pariisissa. Tapauksesta on tehty TV-elokuvia ja teatteriesityksiä.


Tiedosto:Commana_-_Allée_Couverte_du_Mougau-Bihan_-_PA00089887_-_2015_-_007.jpg|Mougau-Bihanin katettu kuja
Tiedosto:Arrestation_de_Guillaume_Seznec_-_Le_Journal_-_1er_juillet_1923.png|Ilmoitus Guillaume Seznecin pidätyksestä lehdessä 1. heinäkuuta 1923


## Aiheesta muualla

## Lähteet
Vistonída (kunnallisyksikkö)

**Vistonída** (; virallisesti Δημοτική Ενότητα Βιστωνίδας/Βιστωνίδος, *Dimotikí Enótita Vistonídas/Vistonídos*) on yksi Ávdiran kunnan kunnallisyksiköistä ja entinen itsenäinen Kreikan kunta. Se sijaitsee Xánthin alueyksikössä Itä-Makedonian ja Traakian alueella. Kunnallisyksikön väkiluku on 10&nbsp;435 (vuonna 2011).

Vistonídan kunnallisyksikkö käsittää Ávdiran kunnan keskiosan kunnallisyksikölle nimen antaneen Vistonída-järven länsipuolella. Kunnallisyksikön suurin asutus on koko kunnan kuntakeskus Geniséan kylä. Vistonída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ávdiran kuntaan yhdessä Séleron kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vistonídan kunnallisyksikkö muodostuu seuraavista kyläyhdyskunnista ja asutuksista:

## Lähteet
Anthidóna

**Anthidóna** (, ) on Kreikan kylä sekä samanniminen Chalkídan kunnan kunnallisyksikkö (Δημοτική Ενότητα Ανθηδώνας/Ανθηδώνος, *Dimotikí Enótita Anthidónas/Anthidónos*) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7&nbsp;309 ja varsinaisen Anthidónan kylän väkiluku 129 (vuonna 2011).

Anthidónan kylä sijaitsee Manner-Kreikan puolella Pohjoisen Euboianlahden rannalla linnuntietä noin 13 kilometriä länsiluoteeseen Chalkídan kaupungista. Kylä on ottanut nimensä samalla paikalla sijainneelta antiikin ajan Anthedonin kaupungilta. Anthidónan kunnallisyksikkö käsittää Chalkídan kunnan länsiosan. Sen suurin asutus on Drosián kaupunki.

Anthidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkídan kuntaan yhdessä Avlídan, Lilántian ja Néa Artákin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Anthidónan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Huomautukset:

## Lähteet